b'\n_START_ARTICLE_\nSoweto\n_START_PARAGRAPH_\nSoweto (slu\xc5\xbebeni naziv i kratica za South Western Townships, hrvatski kao: "Stambeno naselje Jugozapad") je naselje u Ju\xc5\xbenoafri\xc4\x8dkoj republici osnovano 1963. godine spajanjem mnogih gradi\xc4\x87a na jugozapadu grada Johannesburga. Od 1983. do 2002. Soweto je bio zaseban grad, no od 2002. pripada Johannesburgu i od tada ime vi\xc5\xa1e nije u slu\xc5\xbebenoj upotrebi.\n_START_SECTION_\nPovijest\n_START_PARAGRAPH_\n1904. je mjesto Klipspruit sagra\xc4\x91eno kao prvo u nizu naselja za tamnopute rudare od strane rudarske tvrtke Ernst Oppenheimera. Mnoga druga naseljasu su osnovana u blizini i spojena su kasnije pod imenom Soweto.\n_START_SECTION_\nKvartovi\n_START_PARAGRAPH_\nSoweto ima oko 30 kvartova. Abecednim redom, to su: Bram Fisherville, Chiawelo, Diepkloof, Dobsonville, Dlamini (ili: Dhlamini), Dube, Jabavu, Emdeni, Jabulani, Killarney, Klipspruit, Mapetla, Meadowlands, Mofolo, Molapo, Moletsane, Moroka, Mzimhlophe, Naledi, Orlando, Phefeni, Phiri, Phomolong, Pimville, Protea, Protea Glen, Senaoane, Snake Park, Tladi, White City, Zola i Zondi.'